Fjaran við Stokkeyri er ævintýrastaður með fjörugu og fjölbreyttu dýralífi . Það er gaman að fara niður í fjöru . Það skiptir næstum því engu máli hvernig veðrið er svo lengi sem hvorki snjóar né vindar blása eins og enginn verði morgundagurinn . Veðurstofa Íslands spáir víða þokkalegu veðri á morgun og geta því margir farið fjöruferð , farið í hlutverkaleiki , klukk eða kíkt eftir einhverju forvitnilegu undir steinum . Dagný Ósk Jónsdóttir sem stýrir Náttúrubarnaskólanum á Ströndum fann ýmislegt skemmtilegt í fjörunni í æsku . Hún fann þar oft skemmtilegt dót . Munið eftir fötu Ekki þarf að taka mikið af dóti með sér í fjöruferð á Íslandi , bara fötu til að safna steinum og fallegum skeljum í , kannski skóflu og lítinn háf . Einfalt mál er fyrir höfuðborgarbúa að fara í stutta fjöruferð . Kíkja má í fjörur víða , hvort heldur er skroppið í bíltúr inn í Hvalfjörð , skoða fjörur á Suðurlandi eða farið með strætó út á Seltjarnarnes og leika sér í fjörunni við Gróttu . Skoðið vitann úti í Gróttu Grótta á Seltjarnarnesi er vinsæll staður . Þangað má fara með leið 11 og best að fara úr vagninum nyrst við Lindarbraut . Hægt er að komast fótgangandi í fjöru út í Gróttu og er gaman að skoða vitann sem þar er . Upplýsingar um flóð og fjöru er að finna í flóðatöflu viðkomandi mánaðar . Einnig eru upplýsingar um flóð og fjöru á skilti við Gróttugranda .